ദക്ഷിണാഫ്രിക്കക്കെതിരെ കളിച്ച ടീമിൽ ഓസീസും ഒരു മാറ്റം വരുത്തിയിട്ടുണ്ട് . നേഥൻ കോൾട്ടർനൈലിനു പകരം സ്പിന്നർ ആദം സാംപ ഓസീസ് ടീമിലെത്തി . വിൻഡീസിനെതിരായ ട്വന്റി 20 പരമ്പരയിലെ വിശ്രമത്തിന് ശേഷമാണ് കോലി ക്യാപ്റ്റൻ സ്ഥാനത്ത് തിരിച്ചെത്തുന്നത് . ഇന്ത്യൻ നിരയിൽ പേസർമാരായി ഭുവനേശ്വർ കുമാറും ജസ്പ്രീത് ബൂമ്രയും ഖലീൽ അഹമ്മദും കളിക്കുന്നു . സ്പിന്നർമാരായി കുൽദീപ് യാദവും ക്രുനാൻ പാണ്ഡ്യയുമാണുള്ളത് . രോഹിത്തും ധവാനും ഓപ്പണർമാരാകുമ്പോൾ വൺഡൌണായി കോലിയും കെ എൽ രാഹുലും റിഷഭ് പന്തും ദിനേശ് കാർത്തിക്കും ടീമിലുണ്ട് . നായകൻ ആരോൺ ഫിഞ്ച് , ഗ്ലെൻ മാക്സ്വെൽ , ക്രിസ് ലിൻ എന്നിവർക്കൊപ്പം ബിഗ് ബാഷിലും ഐപിഎല്ലിലും മികവ് തെളിയിച്ചിട്ടുള്ളവരും ആതിഥേയരുടെ പാളയത്തിലുണ്ട് . എന്നാൽ പാകിസ്ഥാനോടും ദക്ഷിണാഫ്രിക്കയോടും തോറ്റ ശേഷം ഇന്ത്യക്ക് മുന്നിലെത്തുന്ന കംഗാരുക്കൾക്ക് പോരാട്ടം കടുപ്പമാകും